Petrov najbolji ribolov

Petar i David godinama su bili veliki ljubitelji ribolova. Koristili su svo svoje

slobodno vrijeme da se pripremaju za ribolov, pronalaze i prikupljaju mamce,

kopajući ponekad i cijelo popodne po zemlji, tražeći gliste.

Sami su često odlazili do ribnjaka, u svojem selu.

Uzeli bi pribor za pecanje, mamce i za sebe, sendviče i sokove, te se otputili

prema ribnjaku u lov na ribe.

Bili su im to trenuci najvećeg uživanja, opuštanja, iščekivanja i veselja.

Jednog petka dobili su ponudu Petrovog brata, da idu s njim u riječni

ribolov. Oboje su se obradovali i sa zadovoljstvom prihvatili ponudu.

S obzirom da je bio tek ponedjeljak, trebalo je dočekati petak.

U velikom iščekivanju Petra i Davida, došao je i taj dan. Rano ujutro toga

petka krenuli su na put i za dva sata stigli do rijeke Drave, gdje su se smjestili

uz rijeku. Sjeli su na svoje stolice, uzeli u ruke štapove za pecanje i ribolov

je počeo. Najprije su razgovarali o dojmovima, koji su im se stvarali čitavim

putem do rijeke, a zatim ih je silno uzbuđenje umorilo.

Razgovor je stao i čula se samo pjesma prirode. Ptice su divno pjevale, cvrčak

cvrčao, šum vode ih je umirivao i bilo im je lijepo.

Puno je vremena prošlo, a štapovi se nisu pomicali, te su Petar i David počeli

drijemati.

Odjednom, Petrov se štap pomakao, riba je zagrizla. Petar, iako snen od

drijemanja, brzo se snašao i počeo namatati flaks i potezati štap.

No, riba nije bila nimalo laka. Postalo mu je toliko teško izvlačiti tog diva

od ribe, da je molio Davida za pomoć. David je odložio svoj štap na stalak i

prišao Petru, te se uhvatio njegovog štapa i pomagao mu izvlačiti.

Nikada se njih dvoje nije toliko mučilo, pa ni kad su sami izvlačili ribu.

S mnogo muke, uspjeli su je izvući, te su zaključili da je to bio njihov jedini

i najbolji zajednički ulov do tada.

Izvukli su šarana teškog 10 kilograma i dugačkog 60 centimetara.

Dok je Petar držao ribu iznad vode, David je dohvatio podmetač, te su

zajedničkim snagama ribu izvadili na prostirku, na obalu rijeke.

Uslijedilo je fotografiranje, a zatim su nazvali Petrovog brata, pohvalili mu se

i zamolili ga da dođe po njih i njihov ulov.

Petrova majka je, sva ponosna, još istoga dana, očistila i začinila šarana,

a otac ga je ispekao na roštilju, te su pozvali Davida i njegovu obitelj na

ukusnu riblju večeru.

Petar i David su još dugo nakon ribolova pričali o tom uzbudljivom događaju,

a pohvalili su se i svim školskim kolegama i poznanicima.

Bio je to najljepši ribolov u njihovom djetinjstvu.